CELEX: 32021D0019
Language: lv
Date: 2020-12-18 00:00:00
Title: Komisijas Īstenošanas lēmums (ES) 2021/19 (2020. gada 18.decembris), ar ko nosaka vienotu metodiku un formu, kādā ziņot par atkalizmantošanu saskaņā ar Eiropas Parlamenta un Padomes Direktīvu 2008/98/EK (izziņots ar dokumenta numuru C(2020) 8976) (Dokuments attiecas uz EEZ)

12.1.2021.           LV                             Eiropas Savienības Oficiālais Vēstnesis                                      L 10/1
                                                                        II
                                                                (Neleģislatīvi akti)
                                                                 LĒMUMI
                                          KOMISIJAS ĪSTENOŠANAS LĒMUMS (ES) 2021/19
                                                         (2020. gada 18.decembris),
             ar ko nosaka vienotu metodiku un formu, kādā ziņot par atkalizmantošanu saskaņā ar Eiropas
                                            Parlamenta un Padomes Direktīvu 2008/98/EK
                                                (izziņots ar dokumenta numuru C(2020) 8976)
                                                          (Dokuments attiecas uz EEZ)
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes Direktīvu 2008/98/EK (2008. gada 19. novembris) par atkritumiem un par
      dažu direktīvu atcelšanu (1) un jo īpaši tās 9. panta 7. punktu un 37. panta 7. punktu,
      tā kā:
      (1)    Direktīvā 2008/98/EK dalībvalstīm ir noteikts pienākums atkritumu rašanās novēršanas programmu ietvaros veikt
             pasākumus, lai veicinātu atkalizmantošanu, un, atkalizmantošanu mērot pēc Komisijas noteiktas vienotas
             metodikas, uzraudzīt un novērtēt savu atkalizmantošanas pasākumu īstenošanu.
      (2)    Direktīvā 2008/98/EK turklāt noteikts pienākums dalībvalstīm katru gadu paziņot Komisijai atkalizmantošanas
             datus tādā formā, kādu nosaka Komisija.
      (3)    Vienotā metodika un ziņošanas forma ir cieši saistītas un jāpiemēro kopā. Vienkāršības un piemērošanas ērtības
             labad ir lietderīgi abus pasākumus pieņemt ar vienu tiesību aktu.
      (4)    Lai mērījumi un ziņošana būtu pēc iespējas pareizāka, būtu jānovērš ražojumu divkāršas uzskaites iespēja. Jāuzskaita
             būtu tikai tie ražojumi, kas tiek faktiski atkalizmantoti. Ražojumus, kurus vēl tikai piedāvā atkalizmantošanai,
             piemēram, atkalizmantošanas operatoriem ziedotus un citus ražojumus, kuru atkalizmantošana nav droši
             pierādāma, nevajadzētu ieskaitīt kā atkalizmantotus, mērīt un paziņot Komisijai.
      (5)    Ņemot vērā ierobežojumus un grūtības, kas saistītas ar atkalizmantošanas datu vākšanu par visdažādāko kategoriju
             ražojumiem, to, ka atkalizmantošanas mērīšana ir vēl nebijis pasākums, un ar atkalizmantošanas datu vākšanu
             saistīto administratīvo slogu, vienotajai mērīšanas metodikai un ziņošanas formai vajadzētu būt samērīgai,
             piemērotai un izmaksefektīvai. Tāpēc vienotajai metodikai būtu jāļauj atkalizmantošanas mērīšanas nolūkā
             izmantot dažādus datu vākšanas rīkus.
      (1) OV L 312, 22.11.2008., 3. lpp.
 ---pagebreak--- L 10/2                LV                            Eiropas Savienības Oficiālais Vēstnesis                                  12.1.2021.
      (6)     Lai varētu noteikt atkalizmantošanas nozares mērogu, vienotajai metodikai vajadzētu būt pēc iespējas vairāk vērstai
              uz kvantitatīvu atkalizmantošanas datu vākšanu. Šādi kvantitatīvie dati būtu jāvāc regulāri. Lai ierobežotu
              dalībvalstu iestāžu administratīvo slogu un vienlaikus nodrošinātu, ka izmērītie un paziņotie dati ir pietiekami
              svaigi, dalībvalstīm attiecīgās ražojumu kategorijās atkalizmantošana būtu jāmēra vismaz reizi trijos gados.
      (7)     Lai uzraudzītu atkalizmantošanas pasākumu īstenošanu un gūtu labāku izpratni par to pasākumu ietekmi, ko
              dalībvalstis veikušas, lai atkalizmantošanu veicinātu, pēc vienotās atkalizmantošanas paziņošanas metodikas būtu
              jāspēj noteikt arī tas, kādi pasākumi ir galvenie atkalizmantošanas veicinātāji.
      (8)     Lai atkalizmantošanu uzraudzītu un gūtu labāku izpratni par atkalizmantošanas nozari, ziņojumos par
              atkalizmantošanu būtu jāiekļauj gan kvalitatīvi, gan kvantitatīvi dati. Lai atvieglotu apmaiņu ar paraugpraksi un
              ļautu iesaistītajām ieinteresētajām personām labāk izprast atkalizmantošanu, dažu kategoriju dati būtu ziņojami
              brīvprātīgi, to vidū atkalizmantošanas dati par konkrētiem ražojuma īpašumtiesību maiņas kanāliem.
      (9)     Šajā lēmumā paredzētie pasākumi ir saskaņā ar atzinumu, ko sniegusi komiteja, kura izveidota ar Direktīvas
              2008/98/EK 39. pantu,
      IR PIEŅĒMUSI ŠO LĒMUMU.
                                                                    1. pants
                                              Vienotā atkalizmantošanas mērīšanas metodika
      1.     Direktīvas 2008/98/EK 9. panta 4. punkta nolūkā dalībvalstis atkalizmantošanu mēra, veicot atkalizmantošanas
      pasākumu kvalitatīvu un kvantitatīvu uzraudzību.
      2.     Šā panta 1. punktā minētā kvalitatīvā uzraudzība ietver atkalizmantošanas pasākumu identificēšanu un aprakstīšanu
      un šo pasākumu ietekmes vai paredzamās ietekmes novērtēšanu, pamatojoties uz pieejamajiem datiem. Kvalitatīvo
      uzraudzību veic katru gadu.
      3.     Šā panta 1. punktā minēto kvantitatīvo uzraudzību veic, mērot atkalizmantošanu, ko atkalizmantošanas operatori vai
      mājsaimniecības panākuši ar kādu no tālāk nosauktajām metodēm vai ar šo metožu kombināciju, vai ar jebkuru citu
      metodi, kas relevantuma, reprezentativitātes un uzticamības ziņā ir tām līdzvērtīga:
      a) tieša atkalizmantošanas mērīšana ar mērierīci, kas nosaka atkalizmantoto ražojumu masu;
      b) atkalizmantošanas masas bilances aprēķināšana, pamatojoties uz atkalizmantošanas operācijās iesaistīto ražojumu
          ielaides un izlaides masu;
      c) atkalizmantošanas operatoru vai mājsaimniecību aptaujāšana un intervēšana;
      d) individuālu personu dienasgrāmatas, kurās regulāri reģistrē vai uzskaita atkalizmantošanas informāciju.
      Ražojumu kategorijas kvantitatīvo uzraudzību veic vismaz reizi trijos gados. Pirmā uzraudzības reize aptver visas ražojumu
      kategorijas, un to veic par pirmo pārskata periodu, kas minēts Direktīvas 2008/98/EK 37. panta 3. punkta trešajā daļā.
      4.     Dalībvalstis veic pienācīgus pasākumus, kas vajadzīgi, lai nodrošinātu atkalizmantošanas datu uzticamību un
      pareizību. Konkrēti dalībvalstis nodrošina, ka atkalizmantošanas mērījumi, ko veic pēc šajā pantā izklāstītās vienotās
      metodikas, pamatojas uz iedzīvotāju vai, attiecīgā gadījumā, atkalizmantošanas operatoru vai mājsaimniecību
      reprezentatīvu izlasi.
 ---pagebreak--- 12.1.2021.          LV                          Eiropas Savienības Oficiālais Vēstnesis                            L 10/3
                                                               2. pants
                                                   Ziņošana par atkalizmantošanu
      Dalībvalstis datus dara zināmus un kvalitātes pārbaudes ziņojumu par Direktīvas 2008/98/EK 9. panta 4. punkta
      īstenošanu iesniedz pielikumā noteiktajā formā.
                                                               3. pants
                                                              Adresāti
      Šis lēmums ir adresēts dalībvalstīm.
      Briselē, 2020. gada 18.decembrī
                                                                                        Komisijas vārdā –
                                                                                        Komisijas loceklis
                                                                                   Virginijus SINKEVIČIUS
 ---pagebreak--- L 10/4                 LV                             Eiropas Savienības Oficiālais Vēstnesis                                             12.1.2021.
                                                                     PIELIKUMS
                                                      Atkalizmantošanas ziņojumu forma
                                A. FORMA, KĀDĀ ZIŅOJAMI KVALITATĪVIE ATKALIZMANTOŠANAS DATI
                                                                                                   Pasākumu identifikācija un apraksts un
                                                                                                  (tabulas 4. rindā) kvalitatīvs ietekmes vai
                                                                                                     paredzamās ietekmes novērtējums
         1.        Publiskās iestādes (augstākajā administratīvajā līmenī), kas nes galveno
                   atbildību par pasākumu pieņemšanu un īstenošanu
         2.        Ražojumi, uz kuriem pasākumi ir vērsti
         3.        Atkalizmantošanas operācijas, uz kurām pasākumi ir vērsti
         4.        Pasākumu būtība
                   — Loģistikas pasākumi, kuru mērķis ir atbalstīt atkalizmantošanas
                        operācijas (piemēram, šķēršļu un iespēju apzināšana un novēršana
                        vai izmantošana, palīdzība atkalizmantojamu ražojumu savākša­
                        nas modeļu uzlabošanā)
                   — Ekonomiskie un fiskālie pasākumi, arī publiskais iepirkums
                   — Izglītojoši pasākumi, to vidū informēšanas un izpratnes veicināša­
                        nas kampaņas (piemēram, mērķgrupas, aptvertā populācija,
                        aptvertā teritorija, biežums)
                   — Citi pasākumi, piemēram, atbalsts akreditētiem remonta un atka­
                        lizmantošanas centriem un tīkliem vai to izveidei vai atbalsts jau­
                        niem uzņēmējdarbības modeļiem, piemēram, koplietošanas shē­
                        mām, remontam un pārražošanai
         5.        Rīcība, kas īstenota, lai atkalizmantošanu uzraudzītu un novērtētu,
                   saskaņā ar Direktīvas 2008/98/EK 9. panta 3. punktu izmantojot
                   kvalitatīvus vai kvantitatīvus rādītājus un mērķrādītājus
         6.        Cita atbilde (precizējiet)
                               B. FORMA, KĀDĀ ZIŅOJAMI KVANTITATĪVIE ATKALIZMANTOŠANAS DATI
      1.    Atkalizmantošana atkarībā no ražojumu kategorijas
                                                      Atkalizmantoto ražojumu īpašumtiesību maiņas kanāls
              Ražojumu kategorija                               Tiešsaistes                               Cits kanāls              Kopā
                                         Fizisks veikals/                         Privāta dāvana/
                                                                platforma                                (precizējiet)        atkalizmantots
                                          tirgus (tonnās)                       ziedojums (tonnās)
                                                                 (tonnās)                                  (tonnās)              (tonnās)
            Tekstilizstrādājumi
            Norādiet informāciju
            par apakškategorijām,
            ja tāda ir
            Elektriskās un elek­
            troniskās iekārtas
 ---pagebreak--- 12.1.2021.            LV                             Eiropas Savienības Oficiālais Vēstnesis                                         L 10/5
           Norādiet informāciju
           par apakškategorijām,
           ja tāda ir
           Mēbeles
           Norādiet informāciju
           par apakškategorijām,
           ja tāda ir
           Būvmateriāli un būv­
           ražojumi
           Norādiet informāciju
           par apakškategorijām,
           ja tāda ir
           Citi ražojumi, par
           kuriem pieņemti
           pasākumi
           Norādiet informāciju
           par apakškategorijām,
           ja tāda ir
           Piezīmes:
           Pēc vajadzības pievienojiet papildu rindas.
           Iekrāsotais ierāmējums: datu sniegšana ir brīvprātīga.
      2.   Atkalizmantošanas operatori
           Atkalizmantošanas operatoru skaits dalībvalsts teritorijā
           (to operatoru skaits, kuri ir akreditēta centra vai tīkla
           dalībnieki, vai aplēstais operatoru kopskaits)
           Piezīme. Datu sniegšana ir brīvprātīga.
                                                C. KVALITĀTES PĀRBAUDES ZIŅOJUMA FORMA
      1.   Ziņojuma mērķi
           Kvalitātes pārbaudes ziņojuma mērķi ir šādi:
           (a) izvērtēt atkalizmantošanas mērīšanas metodikas;
           (b) izvērtēt, cik kvalitatīvi ir dati par ziņotajiem atkalizmantošanas daudzumiem;
           (c) izvērtēt, cik kvalitatīvi ir datu vākšanas procesi, arī to, kāds ir administratīvo datu avotu tvērums un validēšana un
                kāds ir apsekojumos balstīto pieeju statistiskais derīgums;
           (d) aprakstīt iemeslus, ja ziņotie dati no pārskata perioda uz pārskata periodu ir būtiski mainījušies, un nodrošināt, ka
                šo datu pareizība nav apšaubāma.
      2.   Vispārīga informācija
           Dalībvalsts:
           Organizācija, kas iesniedz datus un 3.1., 3.2. un 4.1. punktā minētos aprakstus:
 ---pagebreak--- L 10/6               LV                            Eiropas Savienības Oficiālais Vēstnesis                                     12.1.2021.
           Pārskata periods:
           Iesniegšanas datums / versija:
           Saite uz dalībvalsts publicētajiem datiem (ja ir):
      3.   Informācija par atkalizmantošanas mērīšanu
      3.1. Vispārīgs apraksts par informācijas un datu avotiem, kas izmantoti atkalizmantošanas pasākumu paziņošanai saskaņā ar
           A iedaļu, un par datu avotiem, kas izmantoti atkalizmantoto ražojumu daudzumu paziņošanai saskaņā ar B iedaļu
           Norādiet informācijas un datu avotu vai avotus
      3.2. Detalizēts apraksts par metodēm, kas izmantotas atkalizmantošanas pasākumu paziņošanai saskaņā ar A iedaļu un
           atkalizmantoto ražojumu daudzumu paziņošanai saskaņā ar B iedaļu
           Aprakstiet atkalizmantošanas mērīšanas metodes. Aprakstā iekļaujiet šādas ziņas:
           (a) to atkalizmantošanas operāciju apraksts, kas mērīšanas vajadzībām ietvertas atkalizmantošanas tvērumā;
           (b) īss izmantoto metožu apraksts;
           (c) atkalizmantošanas operatoru identificēšanai izmantoto metožu apraksts;
           (d) ziņojuma B iedaļā norādītos datus sniegušie subjekti;
           (e) (izlases veidošanas vai mērogošanas gadījumā) informācija par izlases vai mērogojuma lielumu un atlasi un šādas
                izlases veidošanas vai mērogošanas metožu apraksts;
           (f) (ja atkalizmantoto ražojumu daudzuma izteikšanai tonnās izmantota pārrēķina tabula) informācija par
                izmantotajiem pārrēķina koeficientiem;
           (g) (ja izmantoti Direktīvas 2008/98/EK 9. panta 3. punktā minētie kvalitatīvie vai kvantitatīvie rādītāji vai
                mērķrādītāji) informācija par šiem rādītājiem un par minētajiem mērķrādītājiem un ražojumiem, uz kuriem tie
                attiecas;
           (h) apraksts par galvenajām problēmām, kas skar datu pareizību, arī kļūdas, kas saistītas ar izlases veidošanu,
                aptvērumu, mērījumiem, apstrādi un nerespondenci;
           (i) datu validācijas procesa apraksts, ietverot iespējamos nenoteiktības avotus un to iespējamo ietekmi uz
                paziņotajiem rezultātiem.
      4.   Metodoloģisko izmaiņu un problēmu paziņošana
      4.1. Metodoloģisko izmaiņu apraksts (attiecīgā gadījumā)
           Aprakstiet būtiskās metodoloģiskās izmaiņas pārskata perioda aprēķina metodē salīdzinājumā ar iepriekšējo pārskata
           periodu, ja tādas ir (īpaši pieminiet retrospektīvas pārskatīšanas un to raksturu). Atsevišķi aprakstiet izmaiņas, kas
           attiecas uz ziņošanu saskaņā ar A iedaļu, un izmaiņas, kas attiecas uz ziņošanu saskaņā ar B iedaļu.
      4.2. Tonnu starpības skaidrojums (attiecīgā gadījumā)
           Ja atšķirība ir lielāka par 20 % salīdzinājumā ar datiem, kas iesniegti par iepriekšējo pārskata periodu, paskaidrojiet
           tonnu starpības cēloņus (norādiet, kuras ražojumu kategorijas vai aplēses šo starpību izraisījušas un kādi ir tās
           pamatcēloņi).
      4.3. Problēmu paziņošana (ja tādas ir)
           Ja bijušas problēmas ar prasīto datu ievākšanu, aprakstiet tās.
      5.   Konfidencialitāte
           Pamatojiet, kāpēc atsevišķas šā ziņojuma daļas nevajadzētu publicēt (ja ir tāda vajadzība). Attiecībā uz katru gadījumu
           precīzi norādiet minēto daļu atrašanās vietu (attiecīgo tabulas aili vai ailes).
 ---pagebreak--- 12.1.2021.         LV                            Eiropas Savienības Oficiālais Vēstnesis                                     L 10/7
      6.   Galvenās valsts tīmekļvietnes, atsauces dokumenti un publikācijas
           Norādiet saites uz galvenajām valsts tīmekļvietnēm, atsauces dokumentiem un publikācijām par atkalizmantošanas
           pasākumiem, kas paziņoti saskaņā ar A iedaļu.
           Norādiet saites uz galvenajām valsts tīmekļvietnēm, atsauces dokumentiem un publikācijām, kas izmantotas ziņošanai
           saskaņā ar B iedaļu.